खदानों के पानी को पीने लायक बनाने के लिए मुनीडीह, खरखरी, जेलगोड़ा में लगाए जाएंगे प्यूरीफिकेशन प्लांट
बीसीसीएलऔर एनसीएल के साथ मिलकर सिंफर सात पिट वाटर प्यूरीफिकेशन प्लांट लगाएगा। मुनीडीह, खरखरी और जेलगोड़ा में प्लांट लगाने के लिए बीसीसीएल से करार हो चुका है। इसके लिए 34 करोड़ रुपए मंजूर किए गए हैं। साथ ही एनसीएल क्षेत्र के सिंगरौली में पिट वाटर प्यूरीफिकेशन प्लांट लगाने का काम जल्द शुरू किया जाएगा। ये बातें सिंफर के निदेशक डॉ पीके सिंह ने बुधवार को मीडिया से बातचीत में कहीं।
डॉ सिंह ने सीएसआईआर ऑडिटोरियम में पिछले दिनों नई दिल्ली में हुए अंतरराष्ट्रीय नेक्सजेन सम्मेलन के बारे में कहा कि यह सम्मेलन माइनिंग एंड फ्यूल इंडस्ट्री के लिए मील का पत्थर साबित होगा। उसमें वैज्ञानिकों ने साल 2020 के बाद के लिए समाज, पर्यावरण और उद्योगों में नई तकनीकों पर 144 पेपर और पोस्टर प्रस्तुत किए। माइनिंग की परिस्थितियों के लिए सुरक्षा, कोल गैसीफिकेशन, कोयले से यूरिया बनाने, जमीन के 300 फीट नीचे माइनिंग की तकनीकों पर चर्चा की गई। उन्होंने कहा कि सम्मेलन में कोयला मंत्री ने सिंफर के कार्यों की तारीफ करते हुए इसे देश की ऊर्जा जरूरतों का पाॅलिसी मेकर बताया। कहा कि सिंफर को भविष्य की ऊर्जा के लिए आगे आकर देश का मार्गदर्शन करना चाहिए।
अभी आधा दशक कोयला ही रहेगा उर्जा का मुख्य स्त्रोत
डाॅपीके सिंह ने कहा कि अगले 40-50 वर्षों तक कोयला ही ऊर्जा का मुख्य स्रोत रहेगा। सम्मेलन में कोयले के दोहन के तरीकों, भूमिगत आग पर काबू पाने, कोयले की गुणवत्ता को सुधारने और मल्टी चैनल वेरिएशन वर्क्स पर शोध पर चर्चा की गई।
144पेपर बेवसाइट पर उपलब्ध
डाॅसिंह ने बताया कि सम्मेलन में दुनियाभर से आए 850 प्रतिनिधियों ने 9 मुख्य शोध पत्र और 21 पाेस्टरों समेत 144 शोध पत्र प्रस्तुत किए। इन सभी को सिंफर की बेवसाइट पर अपलोड किया गया है। छात्र और शोधार्थी इसका लाभ उठा सकते हैं। इन विषयों पर दो किताबें और सीडी भी तैयार की गई है, जो सभी माइनिंग संस्थानों को नि:शुल्क दी जाएगी।
यह भी बोले- माइनिंग एंड फ्यूल इंडस्ट्री के लिए मील का पत्थर साबित होगा अंतरराष्ट्रीय नेक्सजेन सम्मेलन
hin_Deva hin_Deva hin_Deva hin_Deva hin_Deva bho_Deva hin_Deva hin_Deva